CELEX: 32015R1365
Language: lv
Date: 2015-04-30 00:00:00
Title: Komisijas Deleģētā regula (ES) 2015/1365 (2015. gada 30. aprīlis) par pētniecības un izstrādes izdevumu datu nosūtīšanas formātu (Dokuments attiecas uz EEZ)

8.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 211/1
            
         KOMISIJAS DELEĢĒTĀ REGULA (ES) 2015/1365
   (2015. gada 30. aprīlis)
   par pētniecības un izstrādes izdevumu datu nosūtīšanas formātu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 21. maija Regulu (ES) Nr. 549/2013 ar Eiropas nacionālo un reģionālo kontu sistēmu Eiropas Savienībā (1) un jo īpaši tās 2. panta 5. punktu,
   tā kā:
   
               (1)
            
            
               Ar Eiropas kontu sistēmu (EKS 2010), kas izveidota ar Regulu (ES) Nr. 549/2013, izveido nacionālo un reģionālo kontu sistēmu, kas atbilst Savienības ekonomiskās, sociālās un reģionālās politikas prasībām.
            
         
               (2)
            
            
               Ņemot vērā pētniecības un izstrādes nozīmi ekonomikā, ir izstrādātas papildu metodes un saskaņoti un salīdzināmi nosūtīšanas formāti pētniecības un izstrādes datiem Eiropas Statistikas sistēmā, kas ir partnerība starp Komisiju (Eurostat) un valstu statistikas iestādēm, un citām valsts iestādēm, kas dalībvalstīs ir atbildīgas par Eiropas statistikas izstrādi, sagatavošanu un izplatīšanu.
            
         
               (3)
            
            
               Ierakstot pētniecības un izstrādes izdevumus kā bruto pamatkapitāla veidošanu, jāpiemēro Regulas (ES) Nr. 549/2013 A pielikumā iekļautie metodoloģiskie noteikumi.
            
         
               (4)
            
            
               EKS 2010 norādītajā datu nosūtīšanas programmā ietverta ikgadējā informācija par pamatlīdzekļiem un bruto pamatkapitāla veidošanu minētajos aktīvos. Lai nodrošinātu nacionālo kontu kvalitāti, ir nepieciešams, lai dalībvalstis nosūtītu Komisijai uzticamus un salīdzināmus datus konkrētā formātā,
            
         IR PIEŅĒMUSI ŠO REGULU.
   1. pants
   Priekšmets
   Šajā regulā noteikts formāts, kādā dalībvalstis nosūta Komisijai (Eurostat) nacionālo kontu pētniecības un izstrādes izdevumu datus, lai nodrošinātu minēto datu uzticamību un salīdzināmību.
   2. pants
   Datu nosūtīšanas formāts
   Nosūtot Komisijai (Eurostat) pētniecības un izstrādes izdevumu datus par kopējo ekonomiku, dalībvalstis izmanto šādu formātu:
   
               a)
            
            
               AN.1171g pētniecības un izstrādes aktīvi, bruto;
            
         
               b)
            
            
               AN.1171n, pētniecības un izstrādes aktīvi, neto;
            
         
               c)
            
            
               P.51g, AN.1171, bruto pamatkapitāla veidošana pētniecībā un izstrādē.
            
         3. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro datiem, kas nosūtāmi no 2015. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 174, 26.6.2013., 1. lpp.